| Medaljeoversikt |
| --- |
| Konkurrerte for Canadas flagg Canada |
| Friidrett |
|  Paralympiske leker |
| Bronse | Rio 2016 | 4x400 m T53-54 |
|  Para-VM i friidrett |
| Gull | Lyon 2013 | 4x400m T53-54 |
| Bronse | Christchurch 2011 | 4x400m T53-54 |
|  Samveldelekene |
| Gull | Gold Coast 2018 | 1500m T54 |
| Bronse | Glasgow 2014 | 1500m T54 |
|  Parapanamerikanske leker |
| Gull | Toronto 2015 | 400m T54 |
| Gull | Toronto 2015 | 800m T54 |
| Gull | Toronto 2015 | 1500m T54 |

**Alexandre «Alex» Dupont**, (født 3. september 1985 i Saint-Rémi i Québec) er en canadisk handikappet friidrettsutøver, som hovedsakelig konkurrerer i sprintløp innen rullestolracing. Han konkurrerer i klassen T54. Han har én paralympisk bronsemedalje og én gull og én bronse fra Para-VM i friidrett.

Han mistet sin høyre fot i en motorsykkelulykke da han var 17 år gammel, og da han så Paralympiske sommerleker 2004 på TV året etter bestemte han seg for å prøve rullestolracing. Han er gift, og har en datter.

Idrettskarriere
---------------

Dupont deltok i Para-VM i friidrett 2011 i Christchurch på New Zealand, i klassen T54. Individuelt kom han på 27.-plass på 200 meter, og han kom på 17.-plass på 400 og 800 meter. Canada fikk bronse på 4 x 400 meter stafett, med Dupont på laget. Året etter deltok han i Paralympiske sommerleker 2012 i London, men ble slått ut i åpningsrunden på 400, 800 og 1500 meter, samt på 4 x 400 meter stafett.

Under Para-VM i friidrett 2013 i Lyon i Frankrike cant Canada 4 x 400 meter stafett i klassen T53-54, med Dupont på laget. Individuelt nådde han semifinalen på 400, 800 og 1500 meter, men gikk ikke videre til finalen. Han deltok i Samveldelekene 2014 i Glasgow, og fikk der bronse på 1500 meter, bak David Weir fra England og Kurt Fearnley fra Australia. Han deltok i Parapanamerikanske leker 2015 i Toronto, der han vant 400, 800 og 1500 meter i klassen T54. Hans kone Ilana Dupont deltok også i disse lekene, og fikk én sølv og én bronse i friidrett. Han deltok også i Para-VM i friidrett 2015, der han kom på 13.-plass på 1500 meter, men ble slått ut i semifinalen på 800 meter og i første runde på 400 meter.

Han deltok igjen i Paralympiske sommerleker 2016 i Rio de Janeiro, og individuelt ble han slått ut i første runde i alle hans individuelle øvelser; 400, 800 og 1500 meter. På 4 x 400 meter stafett kjørte Canada opprinnelig ikke inn til medalje, men fordi utøverne ble plassert i feil rekkefølge slik at det påvirket vekslingen klagde Canada, og juryen tok klagen til følge, slik at finalen ble kjørt på nytt. Canada kjørte da inn til bronse. Han kom på tiendeplass i Chicago Marathon 2016. 

Under Para-VM i friidrett 2017 i London ble hans beste plassering tiendeplass på 800 meter. Han kom på 14.-plass på 400 meter, 15.-plass på 5000 meter og 20.-plass på 1500 meter. Han debuterte i London Marathon 2017, men brøt halvveis. Han fullførte Chicago Marathon 2017, og kom der på 13.-plass i rullestolracet.

I London Marathon 2018 kom han på 20.-plass, og han vant 1500 meter i T54-klassen under Samveldelekene 2018, og kom på femteplass på maraton.

Utmerkelser
-----------

* 2014 - Årets rullestolutøver i Canada (Wheelchair Athlete of the Year)

Referanser
----------

1. ↑  Canadas paralympmiske komité - *Alexandre Dupont* Arkivert 13. september 2018 hos Wayback Machine. besøkt 13. september 2018.
2. 1 2 3  IPC - *Alexandre Dupont*, besøkt 13. september 2018.
3. ↑  IPC - *Results Book - Rio 2016* Arkivert 13. september 2018 hos Wayback Machine. besøkt 13. september 2018.
4. ↑  London Marathon - *Virgin Money London Marathon 2018*[*død lenke*], besøkt 13. september 2018.

Eksterne lenker
---------------

* (en) Alexandre Dupont – Paralympic.org Rediger på Wikidata
* (en) Profil hos IPC
* (en) Profil hos Canadas paralympiske komité
* (en) Profil hos Samveldelekene 2014 Arkivert 31. oktober 2018 hos Wayback Machine.
* (en) Resultatoversikt hos Australia Athletics Historical Results Arkivert 4. mars 2016 hos Wayback Machine.
* (fr) Profil hos Cœur Handisport